Karl Janotta

Karl Janotta esset un occidentaliste austrian.

 Biografie 
Il nascet li 15 may 1880 in Vienna (Austria) quam unesim filio del professor August Janotta. Il frequentat li gimnasie Theresian (Theresianum), un fundation del imperatressa Maria Theresia (1717 - 1780) quel in general esset apert solmen a yun nobiles.

Malgré ti milieu, Janotta devenit socialist ja durant li témpor gimnasial per li letura del roman de future de Eduard Bellamy "Retrospection al annu 2000". Pos li prim guerre mundal il devenit borgomastre in Kaltenleutgeben, proxim Vienna.

Ultra per socialisme il esset ocupat per li combatte contra li ebrietá e per li question del IAL a quel il dedicat mult témpor de su vive.

Il raconta pri to in su "Autobiographiette Interlinguistic": 

Completante ti dates interlinguistic noi cita su colaboration a OdW (Repetitorie del grammatica). Poy il publicat un litt manuale de Occidental in li editoria Frankh (Stuttgart). In ultra il scrit su "Complet grammatica", publicat in parte in Cosmoglotta 1929 sq., e mult altri articules interessant.

1936 il esset membre del comité tecnic (ISA 37), in li labores de quel il partiprendet in posto ductent. 

Ho-moment il es composient un "Lexico de Interlinguistica", profitant del grand chance posser utilisar li imens biblioteca interlinguistic de Dr. Ing. Eugen Wüster in Wieselburg (Austria).

 Ovres 
 In ido 
 Wörterbuch Ido-Deutsch Linguo internaciona di la delegitaro (sistemo ido)
 Ido, die Weltsprache der Zukunft : systematische Grammatik nebst Lesestücken und Wurzelverzeichnis
 Linguo internaciona di la delegitaro Ido die Weltsprache der Zukunft ; systematische Grammatik nebst Lesestücken und Wurzelverzeichnis
 Traduction de La libro del 100 marveli by Artur Fürst

 In occidental 
 Occidental Die Weltsprache ; Einführg samt Lehrkursus, Lesestücken, Häufigkeitswörterverzeichnis u. a. Beiträge
 Leitfaden der Weltsprache Occidental
 Interlinguist Julius Lott
 Leitfaden der Weltsprache Occidental ; Lehrgang in 7 Kapiteln, Lesestücke und ausführliches Wörterverzeichnis Occidental-Deutsch. Mit einem Bilde des Schöpfers der Occidentalsprache
 Repetitorie del grammatica
 Litt manuale de Occidental
 Complet grammatica

Categorie:Occidentalistes